Diari Oficial de la Generalitat Valenciana


Sumari del DOGV 3344, del 05-10-1998 (1998/8350)

ORDRE de 30 de setembre de 1998, de la Conselleria d’Agricultura, Pesca i Alimentació, per la qual es desplega el Decret 134/1998, de 8 de setembre, en el qual s’estableixen ajudes econòmiques als titulars d’explotacions agrícoles i ramaderes afectades per les tempestes d’agost de 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3344

Data del DOGV
:   05-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8350


Data del document
:   30-09-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 30 de setembre de 1998, de la Conselleria d'Agricultura, Pesca i Alimentació, per la qual es desplega el Decret 134/1998, de 8 de setembre, en el qual s'estableixen ajudes econòmiques als titulars d'explotacions agrícoles i ramaderes afectades per les tempestes d'agost de 1998. [1998/A8350]
  
En el Decret 134/1998, de 8 de setembre, del Govern Valencià, pel qual s'estableixen ajudes econòmiques als titulars d'explotacions agrícoles i ramaderes afectades per les tempestes d'agost de 1998 (DOGV núm. 3.330, de 15.09.98), s'especifica les ajudes als diferents col·lectius afectats per aquests temporals.
  
En l'article 3 s'indica que la bonificació als interessos començarà des de la data de formalització (abans del 30 de novembre de 1998). A causa de la urgència, dels danys greus produïts per la catàstrofe i de la necessitat d'atendre la demanda dels afectats, aquesta ordre serà de tramitació anticipada.
  
En l'article 9 del decret esmentat s'indica que, per mitjà d'una ordre de la Conselleria d'Agricultura, Pesca i Alimentació, es desplegarà el decret i es fixarà la convocatòria i els requisits de les sol·licituds d'ajuda. Per això, en virtut de les competències que tinc atribuïdes,
  
ORDENE
  
Article 1
  
Els titulars d'explotacions agrícoles i ramaderes situades a les zones afectades per les tempestes d'agost de 1998 de les províncies de Castelló i València que posseïsquen els requisits exigits en el Decret 134/1998, de 8 de setembre, del Govern Valencià, podran presentar les seues sol·licituds d'ajudes, en impresos que seran facilitats per la Conselleria d'Agricultura, Pesca i Alimentació, a les oficines comarcals o en la forma establida en l'article 38 de la Llei 30/1992, fins al dia 6 de novembre inclòs, acompanyades de la documentació que s'indica en l'article 4 d'aquesta ordre.
  
Article 2
  
Les ajudes estaran sotmeses a les condicions, els límits i els mòduls previstos en el Decret 134/1998, de 8 de setembre, del Govern Valencià.
  
Article 3
  
Els imports globals de les subvencions regulades en el decret esmentat seran els següents:
  
a) 82.576.471 de pessetes a càrrec de l'aplicació pressupostària 42.91.96.0857.924.53.3, línia 1957, «Ajudes a la reposició dels béns de capital afectats per adversitat».
  
b) 148.865.732 de pessetes a càrrec de l'aplicació pressupostària 28.97.24.5708.933.72.0, línia 1698, «Protecció de les rendes dels agricultors».
  
Tot això condicionat a l'habilitació que es consignarà en la llei de pressupostos de la Generalitat Valenciana per a 1999.
  
Article 4
  
La documentació corresponent, original o fotocòpia compulsada, que caldrà presentar amb la sol·licitud d'ajuda serà la següent:
  
Titulars d'explotacions agràries afectades:
  
- DNI o NIF.
  
- Cèdula cadastral.
  
- Fitxa de manteniment de tercers.
  
- Pressupost o factura de la reposició de cobertes.
  
- Llibre d'explotació ramadera actualitzada amb data anterior al sinistre.
  
- Factura justificativa de l'adquisició d'animals.
  
No caldrà la presentació d'aquesta documentació quan s'haja aportat, juntament amb la declaració de danys, a l'ajuntament corresponent.
  
Article 5
  
Es delega en els directors territorials de la Conselleria d'Agricultura, Pesca i Alimentació de Castelló i València la resolució de concessió i pagament de les ajudes regulades en el Decret 134/1998, de 8 de setembre, del Govern Valencià, la qual no es podrà produir, en tot cas, abans del 31 de desembre de 1998.
  
Article 6
  
1. En les ajudes per a bonificació dels tipus d'interés en les operacions financeres, els directors territorials, una vegada realitzades les comprovacions adequades quant als danys de l'explotació i les dades de la sol·licitud, comunicaran als interessats el reconeixement del dret a la subvenció perquè el presenten a l'entitat de crèdit a l'efecte de la concessió del préstec corresponent.
  
2. El pagament anticipat de la bonificació corresponent als venciments pendents podrà destinar-se a l'amortització parcial del préstec i, en aquest cas, el prestatari es farà càrrec de la totalitat dels interessos sobre el capital viu que en resulte.
  
Article 7
  
En les ajudes en forma de subvenció directa per a la recuperació d'infraestructures productives per part dels serveis tècnics de la Conselleria d'Agricultura, Pesca i Alimentació, els beneficiaris de l'ajuda duran a terme el control de la inversió efectuada.
  
Article 8
  
1. Els serveis tècnics de la Conselleria d'Agricultura, Pesca i Alimentació efectuaran un control estacional i un seguiment del compliment dels compromisos corresponents a cadascuna de les ajudes a què s'acollirà cada beneficiari.
  
2. Una vegada verificat el compliment dels compromisos de cada mesura subvencionada, els serveis tècnics de la Conselleria d'Agricultura, Pesca i Alimentació emetrà la certificació corresponent, requisit necessari per al cobrament d'aquestes ajudes per part del beneficiari.
  
Article 9
  
Si en el termini de sis mesos a partir de la data final de presentació de sol·licituds no es dicta resolució expressa, s'entendrà desestimada.
  
DISPOSICIONS ADDICIONALS
  
Primera
  
No podran dictar-se les resolucions per les quals es concedeixen o, si escau, es deneguen aquestes ajudes mentre no s'haja publicat, en el Diari Oficial de la Generalitat Valenciana, l'import global màxim que s'hi destina i la línia pressupostària que les finança en el pressupost de la Generalitat Valenciana per a 1999.
  
Segona
  
Segons es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de subvencions estarà condicionada a l'existència, en els pressupostos per a 1999, de crèdit adequat i suficient per a aquesta finalitat.
  
Així mateix, segons l'ordre esmentada, tots els actes dictats s'entendran condicionats al fet que, en dictar la resolució de concessió de les subvencions, subsistisquen les mateixes circumstàncies, de fet i de dret, existents en el moment en què es van produir en aquells actes.
  
DISPOSICIONS FINALS
  
Primera
  
Es faculta el director general de Desenvolupament Rural i Producció Agrària perquè dicte les instruccions necessàries per desplegar aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de setembre de 1998
  
La consellera d'Agricultura, Pesca i Alimentació,